CELEX: 32020R1759
Language: da
Date: 2020-08-28 00:00:00
Title: Kommissionens delegerede forordning (EU) 2020/1759 af 28. august 2020 om berigtigelse af delegeret forordning (EU) nr. 1394/2014 om fastsættelse af en udsmidsplan for visse pelagiske fiskerier i de sydvestlige farvande

26.11.2020   
               
               
                  DA
               
               
                  Den Europæiske Unions Tidende
               
               
                  L 397/4
               
            
         KOMMISSIONENS DELEGEREDE FORORDNING (EU) 2020/1759
         af 28. august 2020
         om berigtigelse af delegeret forordning (EU) nr. 1394/2014 om fastsættelse af en udsmidsplan for visse pelagiske fiskerier i de sydvestlige farvande
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1380/2013 af 11. december 2013 om den fælles fiskeripolitik, ændring af Rådets forordning (EF) nr. 1954/2003 og (EF) nr. 1224/2009 og ophævelse af Rådets forordning (EF) nr. 2371/2002 og (EF) nr. 639/2004 samt Rådets afgørelse 2004/585/EF (1), særlig artikel 15, stk. 6, og artikel 18, stk. 1 og 3, og
         ud fra følgende betragtninger:
         
                     (1)
                  
                  
                     Målet med forordning (EU) nr. 1380/2013 er gradvis at eliminere udsmid i alt EU-fiskeri, ved at der indføres en landingsforpligtelse for fangster af arter, der er omfattet af fangstbegrænsninger.
                  
               
                     (2)
                  
                  
                     Ved artikel 15, stk. 6, i forordning (EU) nr. 1380/2013 tillægges Kommissionen beføjelse til ved delegerede retsakter at vedtage udsmidsplaner for en periode på højst tre år, som kan forlænges én gang, på grundlag af fælles henstillinger, som medlemsstaterne udarbejder i samråd med de relevante rådgivende råd.
                  
               
                     (3)
                  
                  
                     Belgien, Spanien, Frankrig, Nederlandene og Portugal har en direkte interesse i spørgsmål vedrørende fiskeriforvaltning i de sydvestlige farvande. Den 2. juni 2017 forelagde disse medlemsstater efter høring af Det Rådgivende Råd for De Sydvestlige Farvande og Det Rådgivende Råd for Pelagiske Bestande en fælles henstilling for Kommissionen med henblik på at forlænge de de minimis-undtagelser, der er fastsat i udsmidsplanen.
                  
               
                     (4)
                  
                  
                     Efter denne henstilling og en positiv vurdering fra Den Videnskabelige, Tekniske og Økonomiske Komité for Fiskeri (STECF) (2) forlængede Kommissionens delegerede forordning (EU) 2018/188 (3) de minimis-undtagelsen for så vidt angår fangster af ansjos, almindelig makrel og hestemakrel i Det Internationale Havundersøgelsesråds ICES-underområde 8 for flydetrawl (OTM) og parflydetrawl (PTM) for årene 2018, 2019 og 2020. Nævnte undtagelse var allerede blevet indrømmet ved Kommissionens delegerede forordning (EU) nr. 1394/2014 (4) for OTM og PTM for årene 2015, 2016 og 2017 som følge af de behørigt begrundede vanskeligheder ved yderligere at øge selektiviteten.
                  
               
                     (5)
                  
                  
                     PTM var ved en fejl ikke medtaget i delegeret forordning (EU) 2018/188, og ovennævnte medlemsstater anmodede Kommissionen om at rette fejlen. Henvisningen til kun et enkelt redskab bør udgå, så alle pelagiske redskaber (OTM og PTM) er omfattet for så vidt angår fangster af ansjos, almindelig makrel og hestemakrel.
                  
               
                     (6)
                  
                  
                     Delegeret forordning (EU) nr. 1394/2014 bør derfor ændres.
                  
               
                     (7)
                  
                  
                     Eftersom foranstaltningerne i nærværende forordning har direkte indvirkning på planlægningen af EU-fartøjernes fangstsæson og de dertil knyttede økonomiske aktiviteter, bør forordningen træde i kraft umiddelbart efter offentliggørelsen. I betragtning af at delegeret forordning (EU) 2018/188 har været anvendt fra den 1. januar 2018, bør nærværende forordning anvendes fra den 1. januar 2020 —
                  
               VEDTAGET DENNE FORORDNING:
         
            Artikel 1
            I delegeret forordning (EU) nr. 1394/2014 affattes artikel 3, litra c), således:
            
                        »c)
                     
                     
                        op til højst 4 % i 2018, 2019 og 2020 af de samlede årlige fangster af ansjos, almindelig makrel og hestemakrel, der tages med flydetrawl i det pelagiske trawlfiskeri efter ansjos, almindelig makrel og hestemakrel i ICES-underområde 8«.
                     
                  
         
            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.
            Den anvendes fra den 1. januar 2020.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 28. august 2020.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 354 af 28.12.2013, s. 22.
         
            (2)  https://stecf.jrc.ec.europa.eu/documents/43805/812327/STECF+PLEN+14-02.pdf/e29cf181-8d63-40ef-8050-6d980b12528f.
         
            (3)  Kommissionens delegerede forordning (EU) 2018/188 af 21. november 2017 om ændring af delegeret forordning (EU) nr. 1394/2014 om fastsættelse af en udsmidsplan for visse pelagiske fiskerier i de sydvestlige farvande (EUT L 36 af 9.2.2018, s. 1).
         
            (4)  Kommissionens delegerede forordning (EU) nr. 1394/2014 af 20. oktober 2014 om fastsættelse af en udsmidsplan for visse pelagiske fiskerier i de sydvestlige farvande (EUT L 370 af 30.12.2014, s. 31).